[image: ]
 
	
Bergarako udaleko Euskara Zerbitzuak kudeatutako programen konturako zenbait dirulaguntza arautzen dituen Arautegiari jarraituz, 2022an  dirulaguntzak banatzeko deialdia
Dirulaguntza orokorrei buruzko azaroaren 17ko 38/2003 Legearen 17.3.b eta 20.8.a artikuluetan ezarritakoaren arabera, deialdiaren laburpena argitaratzen da.
Horren testu osoa Dirulaguntzen Datutegi Nazionalean aurki daiteke.
Deialdi honekin lotutako dokumentazio eta informazio guztia Bergarako Udalaren web gunean kontsultatu daiteke: www.bergara.eus
Dirulaguntza-lerroak:
Bi lerro daude:
· Bergarako Udal Euskaltegitik kanpo euskara ikasten dutenentzako dirulaguntzak 
· Udako Euskal Unibertsitatearen ikastaroetan parte hartzeko dirulaguntzak.
Bergarako Udal Euskaltegitik kanpo euskara ikasten dutenentzako dirulaguntzak
Xedea:
Bergarako Udal Euskaltegitik kanpo euskara ikasten duten Bergarako  bizilagunei dirulaguntzak ematea,  euskara ikasteko ikastaroetan parte hartzea bultzatzeko helburuarekin.

Zuzkidura ekonomikoa eta diru-laguntzaren zenbatekoa.
· Aurrekontu-zuzkidura: 2.400 euro.
· Aurrekontu aplikazioa: 3350.480.335.20.01. Barne-kodea: 464 
· Dirulaguntzaren zenbatekoa: Dirulaguntzaren guztizko zenbatekoa onuraduren artean hainbanatuko da, Arautegian ezarritako moduan.
Onuradunak eta betekizunak.
Dirulaguntza eskuratu nahi duen bizilagunak ondorengo baldintzak bete beharko ditu:
· Bergaran erroldatuta egotea eskaera aurkeztu baino 2 hilabete lehenagotik.
· Aurreko urteko irailetik laguntza ematen den urteko abuzturako tartean euskara ikastaro batean parte hartzea, Udal Euskaltegitik kanpo.
· Azaroaren 17ko 38/2003 Legearen 13. artikuluko 2. eta 3. zatiek adierazitako kausaren baten pean ez egotea.
· Egunean egotea betebehar fiskaletan eta Gizarte Segurantzakoetan eta baita Udalarekin ere.
· Laguntza jasotzeko gutxienez honako asistentzia izan dela egiaztatzea: %90ekoa barru-ikastaroen kasuan eta %85ekoa gainontzekoetan. 
Eskaerak aurkezteko epea eta modua.
Eskaerak aurkezteko epea  deialdia Gipuzkoako Aldizkari Ofizialean argitaratzen denetik 2022ko irailaren 15era artekoa da.
Eskaerak aurkeztuko dira Bergarako udalaren aurrean B@Z Bergararren Arreta Zerbitzuaren bitartez, Udal Egoitza Elektronikoan edo 39/2015 Legearen 16.4 artikuluan aurreikusitako beste edozein prozeduraren bitartez.

Udako Euskal Unibertsitatearen ikastaroetan parte hartzeko diru-laguntzak 
Xedea:
Udako Euskal Unibertsitateak (UEUk) antolatutako ikastaroetan parte hartzen duten  Bergarako bizilagunei dirulaguntzak ematea, ikastaroetan parte hartzea bultzatzeko helburuarekin.

Zuzkidura ekonomikoa eta diru-laguntzaren zenbatekoa.
· Aurrekontu-zuzkidura: 400 euro.
· Aurrekontu aplikazioa: 3350.480.335.20.01. Barne-kodea: 464 
· Dirulaguntzaren zenbatekoa: Dirulaguntzaren guztizko zenbatekoa onuraduren artean hainbanatuko da, Arautegian ezarritako moduan.
Onuradunak eta betekizunak.
Dirulaguntza eskuratu nahi duen bizilagunak ondorengo baldintzak bete beharko ditu:
· Bergaran erroldatuta egotea ikastaroa hasi baino 12 hilabete lehenagotik.
· Azaroaren 17ko 38/2003 Legearen 13. artikuluko 2. eta 3. zatiek adierazitako kausaren baten pean ez egotea.
· Egunean egotea betebehar fiskaletan eta Gizarte Segurantzakoetan eta baita Udalarekin ere.
Eskaerak aurkezteko epea eta modua.
Eskaerak aurkezteko epea  deialdia Gipuzkoako Aldizkari Ofizialean argitaratzen denetik 2022ko irailaren 15era artekoa da.
Eskaerak aurkeztuko dira Bergarako udalaren aurrean B@Z Bergararren Arreta Zerbitzuaren bitartez, Udal Egoitza Elektronikoan edo 39/2015 Legearen 16.4 artikuluan aurreikusitako beste edozein prozeduraren bitartez.

